Diari Oficial de la Generalitat Valenciana


Sumari del DOGV 6139, del 06-11-2009 (2009/12926)

Convocatòria de l'Assemblea General ordinària de l'entitat.
-----------------------------------------------------------

### Dades del document

Número de DOGV
:   6139

Data del DOGV
:   06-11-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/12856


Data del document
:   22-10-2009

Organisme emissor
:   Caixa d'Estalvis del Mediterrani

Tipus de document
:   Informació Pública

Convocatòria de l'Assemblea General ordinària de l'entitat. [2009/12542]  
A l'empara de l'article 22 dels estatuts pels quals es regeix aquesta entitat, i en execució del que ha acordat el dia d'avui el Consell d'Administració, es convoquen les conselleres i els consellers generals de la Caixa d'Estalvis del Mediterrani a l'Assemblea General ordinària que tindrà lloc el pròxim dia 27 de novembre de 2009, divendres, a les 12.00 hores en primera convocatòria, i a les 12.30 hores en segona, si no hi haguera quòrum suficient en la primera, a l'Aula de Cultura de l'entitat a Alacant, situada a l'avinguda del Dr. Gadea, núm. 1, amb aquest ordre del dia:  
1. Comprovació dels requisits de la convocatòria, fixació del quòrum i constitució, si escau, de l'Assemblea.  
2. Informe del president.  
3. Informe del director general.  
4. Informe de la comissió de control relatiu a la gestió del Consell d'Administració durant el primer semestre de 2009.  
5. Examen i aprovació, si escau, de la proposta del Consell d'Administració de les línies generals del pla d'actuació de l'entitat per al pròxim exercici 2010.  
6. Examen i aprovació, si escau, de la proposta del Consell d'Administració d'autoritzar-lo perquè, amb vista a millorar l'eficiència financera i patrimonial de l'entitat, puga aprovar el llançament per la CAM, bé directament o bé a través de les segues filials, i en una o diverses emissions, de títols valor i, en general, de qualssevol instruments financers anàlegs, autoritzats per la normativa vigent, i fins i tot, si escau, per a celebrar contractes que permeten aquesta millora segons la Circular BE 3/2008.  
7. Examen i aprovació, si escau, de la proposta del Consell d'Administració d'autorització d'una nova emissió de quotes participatives de la Caixa d'Estalvis del Mediterrani, dins del límit global al percentatge inicial d'excedent de lliure disposició atribuïble als quotapartícips ja autoritzat per l'Assemblea, incloent l'emissió de qualssevol altres valors convertibles en quotes participatives de Caixa d'Estalvis del Mediterrani amb la consegüent autorització per a la formalització de l'emissió de quotes participatives en la quantia necessària, amb supressió, si escau, del dret de subscripció preferent. Atorgament al Consell d'àmplies facultats per a la completa execució de l'acord.  
8. Examen i aprovació, si escau, de la proposta del Consell d'Administració d'autoritzar-lo per a l'adquisició de participacions preferents i finançaments subordinats emesos per la CAM i per entitats del grup, bé sirguen adquirides per la mateixa CAM bé per entitats del grup.  
9. Examen i aprovació, si escau, de la proposta del Consell d'Administració de dissolució d'obres socials.  
10. Proposta de nomenament de dos interventors perquè, amb el president i el secretari, aproven l'acta de la sessió.  
Alacant, 22 d'octubre de 2009.- El president: Modesto Crespo Martínez.  
En compliment del que estableix l'últim paràgraf de l'article 22 dels estatuts de la Caixa d'Estalvis del Mediterrani, queden dipositats en els serveis centrals de l'entitat a Alacant els documents relatius als assumptes a tractar en la sessió que queda convocada de l'Assemblea General.